ངོས་སྒེར་ལ་མཚོན་ན་ངོས་རང་ཆུང་དུས་སྐབས་ནས་ཁ་ཆེ་དང་འབྲེལ་བ་ཧ་ཅང་ཉེ་པོ་ཡོད།ཤྲི་ན་སྒར་ནང་བོད་མི་ཁ་ཆེའི་གཞིས་ཆགས་ཡོད།ངོས་རང་ཐེངས་གཉིས་གསུམ་ཕྱིན་པ་རེད།ངོས་རང་ལྷ་སར་ཆུང་དུས་སྐབས་ཁ་ཆེ་གུ་ལམ་ར་སུལ་ཞེས་པ་ཆུ་ཚོད་བཟོ་མཁན་ཞིག་ཡོད།ཐེངས་ཤིག་ངོས་ཀྱིས་ཁོང་འབོད་ནས་ངོས་ཀྱི་ཨམ་ཕྲག་ཆུ་ཚོད་བཟོ་རྒྱུར་མངགས་པ་ཡིན།ཁོས་ངོས་ལ་ཨམ་ཕྲག་ནང་ཆུ་ཚོད་ཉར་མཁན་མི་དེས་དུས་རྟག་ཏུ་ཨམ་ཕྲག་ནང་སྒོ་ང་ཉར་ཡོད་བསམས་ནས་ཡིད་གཟབ་བྱེད་དགོས་པ་བརྗོད་བྱུང་།ཞེས་སོགས་བཀའ་སློབ་སྩལ་བ་མ་ཟད།ལྷ་སའི་ནང་ཡོད་པའི་ཁ་ཆེ་རྣམས་ཧ་ཅང་ཞི་འདུལ་བག་ཡོད་རེད།ཁ་ཆེ་ཚོས་རྒྱག་རེས་རྒྱག་པའི་སྐོར་རྩ་བ་ནས་གོ་རྒྱུ་མེད།ཤྲི་ན་གར་བོད་མི་ཁ་ཆེའི་ཁྲོད་མང་པོ་ཞིག་གིས་དབུས་སྐད་གཙང་མ་རྒྱག་པ་མ་ཟད།བུ་ཕྲུག་ཚོས་ཀྱང་དབུས་སྐད་གཙང་མ་རྒྱག་བཞིན་འདུགབོད་ཡིག་ཟུར་དུ་སློབ་རྒྱུའི་སློབ་གྲྭ་ལྟ་བུ་མེད།